ଭୁବନେଶ୍ବର, ଜାନୁଆରୀ ୨୦ (ଲୋକାଲ ୱାୟାର): ଅନୁସୂଚିତ ଜାତି ଓ ଜନଜାତି ଶିଶୁଙ୍କ ପାଇଁ ବରଦାନ ସାଜିଥିବା କିଟ୍ ଏବଂ କିସର ପ୍ରତିଷ୍ଠାତା ଡକ୍ଟର ଅଚ୍ୟୁତ ସାମନ୍ତଙ୍କ ସୋମବାର ୫୫ତମ ଜନ୍ମବାର୍ଷିକୀ ।
କେବଳ ସମାଜସେବୀ ବା ଶିକ୍ଷାବିତ୍ ଭାବରେ ନୁହେଁ, ଅନନ୍ନତ ଅଂଚଳର ବିକାଶ ଲାଗି ଉଦ୍ୟମ କରୁଥିବା ଡକ୍ଟର ସାମନ୍ତ ଏବେ କନ୍ଧମାଳର ସାଂସଦ ଅଛନ୍ତି।
ଆସନ୍ତୁ ଜାଣିବା ତାଙ୍କ ସଂପର୍କରେ କିଛି ଜଣା ଅଜଣା କଥା।
ଡକ୍ଟର ଅଚ୍ୟୁତ ସାମନ୍ତ ୧୯୬୫ ମସିହା ଜାନୁଆରୀ ୨୦ ତାରିଖରେ ଅବିଭକ୍ତ କଟକ ଜିଲ୍ଲାର କଲରାବାଙ୍କ ଗାଁରେ ଜନ୍ମଗ୍ରହଣ କରିଥିଲେ ।
ତାଙ୍କ ମା ଥିଲେ ନୀଳିମାରାଣୀ ସାମନ୍ତ ଓ ବାପା ଅନାଦି ଚରଣ ସାମନ୍ତ ।
ମାତ୍ର ଚାରି ବର୍ଷ ବୟସରେ ବାପାଙ୍କର ଏକ ଟ୍ରେନ ଦୁର୍ଘଟଣାରେ ବିୟୋଗ ଘଟିଥିଲା ।
ସାତଟି ସନ୍ତାନଙ୍କୁ ନେଇ ମା ନୀଳିମାରାଣୀ ଅନେକ ଅସୁବିଧା ଓ ସମସ୍ୟା ଭିତରେ ଗତି କରିଥିଲେ।
ସାଧାରଣ ଜୀବନଧାରଣ ଓ ଶିକ୍ଷା ତ ଦୂର କଥା, ଦୈନିକ ପେଟ ପାଟଣା କଥା ବୁଝିବାକୁ ବି ପରିବାରର କେହି ନଥିଲେ।
ଏହି ସଂଘର୍ଷ ପରବର୍ତ୍ତୀ ସମୟରେ ଅଚ୍ୟୁତଙ୍କୁ ଆଗକୁ ଯିବାର ପ୍ରେରଣା ଯୋଗାଇଥିଲା।
ବିଧବା ମା ପିଲାମାନଙ୍କ ଭରଣପୋଷଣ ଓ ଶିକ୍ଷା ପାଇଁ ଘରୋଇ ସହାୟିକା ଭାବେ କାମ କରିଥିଲେ।
ସେହିପରି ପିଲାମାନେ ମଧ୍ୟ ମାଙ୍କୁ ଯଥାସମ୍ଭବ ସାହାଯ୍ୟ କରୁଥିଲେ ।
ଏହିଭଳି ପ୍ରତିକୂଳ ପରିସ୍ଥିତିରେ ପାଠପଢା ଆରମ୍ଭ କରି ଅଚ୍ୟୁତ ବହୁ ସମସ୍ୟା ମଧ୍ୟରେ ପାଠ ପଢ଼ିଥିଲେ।
୧୯୮୭ରେ ଉତ୍କଳ ବିଶ୍ୱବିଦ୍ୟାଳୟରୁ ରସାୟନ ବିଜ୍ଞାନରେ ସ୍ନାତକୋତ୍ତର ପାସ କରିଥିଲେ।
ଦୀର୍ଘ ୩୦ ବର୍ଷରୁ ଅଧିକ ସମୟ ଶିକ୍ଷା କ୍ଷେତ୍ରରେ କାର୍ଯ୍ୟ କରିବା ପରେ କିଟ୍ (କଳିଙ୍ଗ ଇନଷ୍ଟିଚ୍ୟୁଟ ଅଫ ଇଣ୍ଡଷ୍ଟ୍ରିଆଲ ଟେକ୍ନୋଲଜି) ପ୍ରତିଷ୍ଠିତ ହୋଇଥିଲା ଓ ସର୍ବଭାରତୀୟ ସ୍ତରରେ ପ୍ରଥମ ସର୍ବକନିଷ୍ଠ କୁଳପତି ଭାବେ ଅଚ୍ୟୁତ ଦାୟିତ୍ବ ନିର୍ବାହ କରିଥିଲେ ।
ପ୍ରଥମେ ମାତ୍ର ୫୦୦୦ ଟଙ୍କା ଘରଭଡାରେ ୧୯୯୩ ମସିହାରେ ଏହା ଅନୁଷ୍ଠାନ ଆରମ୍ଭ ହୋଇଥିଲା ।
ଠିକ ତା ପରବର୍ଷ ସେ କିସ୍ ତଥା କଳିଙ୍ଗ ଇନଷ୍ଟିଚ୍ୟୁଟ ଅଫ ସୋସିଆଲ ସାଇନ୍ସ ପ୍ରତିଷ୍ଠା କରିଥିଲେ ।
ଏହି ଇନଷ୍ଟିଚ୍ୟୁଟରେ ୨୦ ହଜାର ଅନୁସୂଚିତ ଜାତି ଓ ଜନଜାତି ପିଲାଙ୍କୁ ନିଶୁଳ୍କ ପଢାଇବା ସହ ତାଙ୍କ ପାଇଁ ନିଯୁକ୍ତି ଭିତ୍ତିକ ତାଲିମ କାର୍ଯ୍ୟକ୍ରମ ମଧ୍ୟ ଆରମ୍ଭ କରିଥିଲେ ।
ବର୍ତ୍ତମାନ କିସର ମାସିକ ଖର୍ଚ୍ଚ ୬ କୋଟି ଟଙ୍କାରୁ ଊର୍ଦ୍ଧ୍ବ ହୋଇଥିବାବେଳେ ଯାହା କିଟର ସହକର୍ମୀ, ଛାତ୍ରଛାତ୍ରୀ ଓ ଶୁଭଚିନ୍ତକଙ୍କ ସହଯୋଗରେ ପରିଚାଳିତ ହେଉଛି ।
ସେ ଥିଲେ ପ୍ରଥମ ୟୁନିଭର୍ସିଟି ଗ୍ରାଣ୍ଟ କମିଶନ ଓ ଅଲ ଇଣ୍ଡିଆ କାଉନସିଲ ଫର ଟେକ୍ନିକାଲ ଏଜୁକେସନର ଓଡିଆ ସଦସ୍ୟ।
୨୦୧୧ ମସିହାରେ ତିରୁପତି ସେଣ୍ଟ୍ରାଲ ୟୁନିଭର୍ସିଟି, ୨୦୧୦ରେ ଦକ୍ଷିଣ କୋରିଆର ହାଂସିଓ ବିଶ୍ୱବିଦ୍ୟାଳୟ, ୨୦୦୯ରେ କାମ୍ବୋଡିଆର ଜାତୀୟ ବିଶ୍ୱବିଦ୍ୟାଳୟ, ୨୦୦୨ ଏବଂ ୨୦୦୫ରେ କଲମ୍ବୋର ଓଆଇୟୁ ଏବଂ ୨୦୧୨ରେ ତାଇୱାନର ନ୍ୟାସନାଲ ଫର୍ମୋସା ୟୁନିଭର୍ସିଟିରୁ ଅଚ୍ୟୁତ ସାମନ୍ତ ସମ୍ମାନିତ ହୋଇଥିଲେ ।
ଡ୍ୟାଫୋଡିଲ୍ ଅନ୍ତର୍ଜାତୀୟ ମହାବିଦ୍ୟାଳୟରୁ ତାଙ୍କୁ ସମ୍ମାନସୂଚକ ଡିଲିଟ୍ ମଧ୍ୟ ମିଳିଛି।
୨୦୧୪ରେ ଫିଲିପାଇନ୍ସରୁ ତାଙ୍କୁ ସମ୍ମାନଜନକ ଗୁସି ଶାନ୍ତି ପୁରସ୍କାରରେ ସମ୍ମାନିତ କରାଯାଇଥିଲା ଓ ପରେ ୨୦୧୫ରେ ବାହାରିନ ଓ ମଙ୍ଗୋଲିଆରୁ ମଧ୍ୟ ସମ୍ମାନଜନକ ପୁରସ୍କାରର ଅଧିକାରୀ ହୋଇଥିଲେ ।
ବର୍ତ୍ତମାନ ଆଦିବାସୀପ୍ରବଣ ଅଞ୍ଚଳର ବିକାଶ ପାଇଁ ୨୦୧୮ ମାର୍ଚ୍ଚ ୭ରେ ଅଚ୍ୟୁତ ସାମନ୍ତ ବିଜୁ ଜନତା ଦଳରେ ସାମିଲ ହୋଇଥିଲେ ।
୨୦୧୮ ଅପ୍ରେଲ ୪ରେ ବିଜେଡି ତାଙ୍କୁ ରାଜ୍ୟସଭା ପଠାଇଥିଲା।
ଏହାପରେ ୨୦୧୯ ସାଧାରଣ ନିର୍ବାଚନରେ ସେ କନ୍ଧମାଳର ସାଂସଦ ନିର୍ବାଚିତ ହୋଇଛନ୍ତି।
ଭୁବନେଶ୍ବର, ଜାନୁଆରୀ ୧୭ (ଲୋକାଲ ୱାୟାର): ଶନିବାର ସ୍ଥାନୀୟ କିଟ୍ ମାନୀତ ବିଶ୍ବବିଦ୍ୟାଳୟ ପକ୍ଷରୁ କିଟ୍ ବିଶ୍ବବିଦ୍ୟାଳୟର କ୍ୟାମ୍ପସ୍-୭ ପରିସରରେ ଚତୁର୍ଥ ବିଶ୍ବସ୍ତରୀୟ ଚଳଚ୍ଚିତ୍ର ମହୋତ୍ସବ ଆରମ୍ଭ ହେବ।
ଏଥିରେ ୫୦ଟି କ୍ଷୁଦ୍ର ଓ ୧୫ଟି ଚର୍ଚ୍ଚିତ ଚଳଚ୍ଚିତ୍ର ପ୍ରଦର୍ଶିତ ହେବା ସହ ଆଲୋଚନାଚକ୍ର ଅନୁଷ୍ଠିତ ହେବ ବୋଲି କୁହାଯାଇଛି। ଏହି ଚଳଚ୍ଚିତ୍ର ମହୋତ୍ସବ ୨୨ ତାରିଖ ପର୍ଯ୍ୟନ୍ତ ଚାଲିବ।
ଭୁବନେଶ୍ୱର, ଅକ୍ଟୋବର ୧୯ (ଲୋକାଲ ୱାୟାର): କିଟ୍ ଡିମଡ ଟୁ ବି ବିଶ୍ୱବିଦ୍ୟାଳୟ ତରଫରୁ ରାଜ୍ୟର ଷ୍ଟାର ଆଥଲେଟ ଦୂତୀ ଚାନ୍ଦ, ଅମୀୟ ମଲ୍ଲିକ ଓ ଜଉନା ମୁର୍ମୁଙ୍କୁ ଶନିବାର ଏକ ସ୍ୱତନ୍ତ୍ର କାର୍ଯ୍ୟକ୍ରମରେ ସମ୍ବର୍ଦ୍ଧିତ କରାଯାଇଛି ।
୫୯ତମ ଜାତୀୟ ଓପନ ଆଥଲେଟିକ୍ସ ଚାମ୍ପିୟନସିପ୍ ୨୦୧୯ରେ ସ୍ୱର୍ଣ୍ଣପଦକ ବିଜେତା ଆଥଲେଟମାନଙ୍କୁ ସମ୍ବର୍ଦ୍ଧନା ଦେବାକୁ ଏହି କାର୍ଯ୍ୟକ୍ରମ ଆୟୋଜିତ ହୋଇଥିଲା ।
କିଟ୍ ଓ କିସର ପ୍ରତିଷ୍ଠାତା ଡଃ ଅଚ୍ୟୁତ ସାମନ୍ତ କ୍ରୀଡ଼ାବିତମାନଙ୍କୁ ସେମାନଙ୍କ ସଫଳତା ପାଇଁ ସମ୍ବର୍ଦ୍ଧିତ କରିଥିଲେ ।
ମହିଳା ୧୦୦ ମିଟର ଓ ୨୦୦ ମିଟର ଦୌଡ଼ରେ ଦୂତୀ ଚାନ୍ଦ ଦୁଇଟି ସ୍ୱର୍ଣ୍ଣପଦକ ଜିତିଥିବା ବେଳେ ତାରକା ଧାବକ ଅମୀୟ ମଲ୍ଲିକ ପୁରୁଷ ୧୦୦ ମିଟର ଦୌଡ଼ରେ ସ୍ୱର୍ଣ୍ଣପଦକ ଜିତିଥିଲେ ।
ସେହିପରି ଜଉନା ମୁର୍ମୁ ୪୦୦ ମିଟର ହର୍ଡଲ୍ସରେ ସ୍ୱର୍ଣ୍ଣପଦକ ଜିତିଥିଲେ ।
ଚାନ୍ଦ ୨୩.୧୭ ସେକେଣ୍ଡରେ ୨୦୦ ମିଟର ଦୌଡ଼ିଥିବା ବେଳେ ୧୧.୨୨ ସେକେଣ୍ଡରେ ୧୦୦ ମିଟର ଦୌଡ଼ି ନିଜ ଜାତୀୟ ରେକର୍ଡ ଭାଙ୍ଗିଥିଲେ ।
ଫାଇନାଲରେ ଦୂତୀ ୧୧.୨୫ ସେକେଣ୍ଡରେ ଦୂରତା ଅତିକ୍ରମ କରି ସ୍ୱର୍ଣ୍ଣପଦକ ଜିତିଥିଲେ । ଅମୀୟ ମଲ୍ଲିକ ୧୦.୪୬ ସେକେଣ୍ଡରେ ଦୌଡ଼ି ପ୍ରତିଯୋଗିତା ଜିତିଥିଲେ ।
ଭୁବନେଶ୍ୱର. ଅକ୍ଟୋବର ୨(ଲୋକାଲ ୱାୟାର): ଓଡ଼ିଶା ହେଉଛି ସଂସ୍କୃତିର ଗନ୍ତାଘର । ଏଠି ଅନେକ ସମୃଦ୍ଧ ତଥା ପାରମ୍ପରିକ କବିତା ରହିଛି ।
କବି ସାରଳା ଦାସଙ୍କଠୁ ଆରମ୍ଭ କରି ସଚ୍ଚି ରାଉତରାୟଙ୍କ ପର୍ଯ୍ୟନ୍ତ ପ୍ରସିଦ୍ଧ କବିମାନେ ଓଡ଼ିଆ ସାହିତ୍ୟକୁ ସମୃଦ୍ଧ କରିବା ଦିଗରେ ବହୁ କାଳଜୟୀ ରଚନା କରିଛନ୍ତି, ଯାହା ସାମାଜିକ ପରିବର୍ତ୍ତନ, ସଶକ୍ତିକରଣ ଓ ମାନବିକ ମୂଲ୍ୟବୋଧର କଥା କହିଛି ।
୧୯ଶତାବ୍ଦୀରେ ଭୀମଭୋଇଙ୍କ ରଚନା 'ମୋ ଜୀବନ ପଛେ ନର୍କେ ପଡ଼ିଥାଉ, ଜଗତ ଉଦ୍ଧାର ହେଉ' ବିଶ୍ୱବାସୀଙ୍କୁ ମାନବିକ ମୂଲ୍ୟବୋଧର ବାର୍ତ୍ତା ଦେଇଛି ବୋଲି ମୁଖ୍ୟମନ୍ତ୍ରୀ କହିଛନ୍ତି ।
କିଟ୍ ସମ୍ମିଳନୀ କକ୍ଷରେ ୫ ଦିନବ୍ୟାପୀ ୬ତାରିଖ ପର୍ଯ୍ୟନ୍ତ ଆୟୋଜିତ ୩୯ତମ ବିଶ୍ୱ କବି ମହାକୁମ୍ଭକୁ ବୁଧବାର ସନ୍ଧ୍ୟାରେ ଉଦଘାଟନ କରି ମୁଖ୍ୟମନ୍ତ୍ରୀ କହିଛନ୍ତି, କବିତାରେ ପରିବର୍ତ୍ତନର ରହିଛି ଶକ୍ତି ।
ସମାଜ ସଂସ୍କାରରେ କବିତା ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥାଏ । ଆମ କବିମାନେ ନିଜ କବିତା ମାଧ୍ୟମରେ ବିଶ୍ୱରେ ସ୍ୱତନ୍ତ୍ର ପରିଚୟ ସୃଷ୍ଟି କରିବା ସହ ସବୁ ସୀମା ଅତିକ୍ରମ କରି ମାନବବାଦକୁ ପ୍ରତିଷ୍ଠିତ କରାଇପାରିଛନ୍ତି ।
ମହାତ୍ମା ଗାନ୍ଧୀଙ୍କ ୧୫୦ତମ ଜନ୍ମବାର୍ଷିକୀ ଅବସରରେ ଆୟୋଜିତ ଏହି ଉତ୍ସବରେ ଯୋଗଦେଇଥିବା କବିମାନଙ୍କୁ ମନ୍ଦିରମାଳିନୀ ସହରକୁ ସ୍ୱାଗତ କରୁଛୁ ।
ସମସ୍ତେ କବିତାର ସୃଜନଶୀଳତା ମାଧ୍ୟମରେ ବିଶ୍ୱରେ ଶାନ୍ତି, ଅହିଂସା ପ୍ରତିଷ୍ଠା ଦିଗରେ ସହଯୋଗର ହାତ ବଢ଼େଇବା ଲାଗି ମୁଖ୍ୟମନ୍ତ୍ରୀ ଆହ୍ୱାନ କରିଛନ୍ତି ।
ସଭା ପ୍ରାରମ୍ଭରେ ଉତ୍ସବ ସଭାପତି ତଥା ସାଂସଦ ପଫେସର ଅଚ୍ୟୁତ ସାମନ୍ତ ସ୍ୱାଗତ ଭାଷଣ ଦେଇଥିଲେ । ଶେଷରେ ୱାର୍ଲ୍ଡ ଏକାଡେମୀ ଅଫ୍ ଆର୍ଟସ୍ ଆଣ୍ଡ୍ କଲଚରର ସାଧାରଣ ସମ୍ପାଦକ ଡ. ମାରିଆ ୟୁଗେନିଆ ସୋବେରାନିସ ଧନ୍ୟବାଦ ଦେଇଥିଲେ ।
ସଭାରେ ବିଶ୍ୱ କବି ସମ୍ମିଳନୀ ସଭାପତି ଡ. ମାୟୁରସ ୟଙ୍ଗ୍, ୱାର୍ଲ୍ଡ ଏକାଡେମୀ ଅଫ୍ ଆର୍ଟସ୍ ଆଣ୍ଡ୍ କଲଚରର ପ୍ରଥମ ଉପସଭାପତି ପ୍ରଫେସର ଏର୍ଣ୍ଣେସ୍ତୋ କାହାନ ପ୍ରମୁଖ ଉପସ୍ଥିତ ରହି ନିଜର ବକ୍ତବ୍ୟ ରଖିଥିଲେ । ଏହି ଅବସରରେ ୪ଜଣଙ୍କୁ ସମ୍ମାନିତ କରାଯାଇଥିଲା ।
ଆମେରିକା ହାର୍ଟଫୋଡ୍ ସେମିନାରୀ ଫାଉଣ୍ଡେସନର ଅବସରପ୍ରାପ୍ତ ନୃତତ୍ତ୍ୱ ପ୍ରଫେସର ଆଚାର୍ଯ୍ୟ ଭାବାନନ୍ଦଙ୍କୁ 'ଗାନ୍ଧୀ ପ୍ରାଇଜ୍ ଫର୍ ଲିଟରେଚର', କୋଲକାତାରେ ବିଶିଷ୍ଟ ଶିଳ୍ପୀ ଗଣେଶ ହାଲୋଇ, ପ୍ରସିଦ୍ଧ ଲେଖକ, କବି ପଦ୍ମଭୂଷଣ ରସ୍କିନ୍ ବଣ୍ଡଙ୍କୁ ଡିଲିଟ୍ ଡିଗ୍ରୀ ସହ ବିଶିଷ୍ଟ ସ୍ୱାଧୀନତା ସଂଗ୍ରାମୀ ପଦ୍ମଶ୍ରୀ ଭବାନୀ ଚରଣ ପଟ୍ଟନାୟକଙ୍କୁ ସମ୍ମାନସୂଚକ ଡିପ୍ଲୋମା ପ୍ରଦାନ କରାଯାଇଥିଲା ।
ଏହି ପାଞ୍ଚଦିନିଆ କାର୍ଯ୍ୟକ୍ରମରେ ଇଂରାଜୀ, ଚାଇନିଜ୍, ସ୍ପାନିଶ, ହିନ୍ଦୀ ଏବଂ ଓଡ଼ିଆ ଭାଷାରେ ୱିଜଡମ୍ ପୋଏଟ୍ରି, ଟ୍ୟୁରିଜିମ୍ ପୋଏଟ୍ରି, ସ୍ପିରିଚୁଆଲ୍ ପୋଏଟ୍ରି ଉପରେ ଆଲୋଚନା ହେବ ।
ଉତ୍ସବରେ ୮୨ଟି ଦେଶ, ୫ଟି ମହାଦେଶ ସମେତ ଭାରତ ଏବଂ ବାହାରୁ ୧ହଜାର କବିଙ୍କ ସହ ଓଡ଼ିଶାରୁ ୫୦୦ କବି ଯୋଗ ଦେଇଛନ୍ତି ।
ଗୁରୁବାର କେନ୍ଦ୍ର ପର୍ଯ୍ୟଟନ, ସଂସ୍କୃତି ମନ୍ତ୍ରୀ ପ୍ରହଲ୍ଲାଦ ସିଂ ପଟେଲ ଯୋଗ ଦେବେ । ଉଦଯାପନୀ ଉତ୍ସବରେ ଉପରାଷ୍ଟ୍ରପତି ଏମ୍.ଭେଙ୍କେୟା ନାଇଡୁ ଅତିଥି ଭାବେ ଯୋଗ ଦେବେ ।
ଭୁବନେଶ୍ବର,ଅକ୍ଟୋବର ୧ (ଲୋକାଲ ୱାୟାର): କିଟ୍ ପରିସରରେ ବୁଧବାର ପାଞ୍ଚଦିନିଆ ଓ୍ବାର୍ଲଡ କଂଗ୍ରେସ ଅଫ୍ ପୋଏଟ୍ସ ଆରମ୍ଭ ହେବ ବୋଲି ସୂଚନା ମିଳିଛି।
ମହାତ୍ମା ଗାନ୍ଧୀଙ୍କ ଦେଢ଼ ଶହତମ ଜନ୍ମ ଜୟନ୍ତୀ ଅବସରରେ ଆୟୋଜିତ ହେଉଥିବା ଏହି ସାରସ୍ବତ ମହାକୁମ୍ଭକୁ ଉଦଘାଟନ କରିବେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ।
ପାଞ୍ଚ ଦିନ ବ୍ୟାପି ହେବାକୁ ଥିବା ଏହି କାର୍ଯ୍ୟକ୍ରମରେ ୮୨ଟି ଦେଶର ଏକ ହଜାରରୁ ଅଧିକ କବି ସାହିତ୍ୟିକ ଯୋଗ ଦେବେ ବୋଲି ଆୟୋଜକଙ୍କ ପକ୍ଷରୁ କୁହାଯାଇଛି।
ସେହିପରି ଓଡ଼ିଶାର ପାଞ୍ଚ ଶହରୁ ଅଧିକ କବି ଏଥିରେ ସାମିଲ ହେବେ।
ଏଥିରେ ସମବେଦନାର କବିତା, ଜ୍ଞାନର କବିତା, ପର୍ଯ୍ୟଟନ କବିତା, ଆଧ୍ୟାତ୍ମିକ କବିତା ଓ ପ୍ରତିବିମ୍ବ କବିତା ଭଳି ପାଞ୍ଚଟି ବିଷୟବସ୍ତୁ ଆଧାରିତ କବିତା ଆସର ସମେତ ଆଲୋଚନାଚକ୍ର ଆୟୋଜିତ ହେବ।
ଏଥିରୁ ଅକ୍ଟୋବର ୪ରେ କୋଣାର୍କରେ ପର୍ଯ୍ୟଟନ କବିତା ଓ ଅକ୍ଟୋବର ୫ରେ ପୁରୀ ବେଳାଭୂମିରେ ଆଧ୍ୟାତ୍ମିକ କବିତା ଆସରର ଆୟୋଜନ କରାଯିବ।
ଏହି ଅବସରରେ କିଟ୍ ଓ କିସର ପ୍ରତିଷ୍ଠାତା ଅଚ୍ୟୁତ ସାମନ୍ତଙ୍କୁ ପୋଏଟ୍ରି କଂଗ୍ରେସ ପକ୍ଷରୁ ସ୍ବର୍ଣ୍ଣ ଗ୍ୟାବେଲ୍ ଓ ଜଣାଶୁଣା ଗାନ୍ଧୀବାଦୀ ଆଚାର୍ଯ୍ୟ ଭାବାନନ୍ଦଙ୍କୁ ସାହିତ୍ୟ ପାଇଁ ଗାନ୍ଧୀ ଶାନ୍ତି ପୁରସ୍କାର ପ୍ରଦାନ କରାଯିବ।
ତୃତୀୟ ଥର ଲାଗି ଭାରତରେ ଓ୍ବାର୍ଲଡ କଂଗ୍ରେସ ଅଫ୍ ପୋଏଟ୍ସ ଆୟୋଜିତ ହେଉଛି।
ଏହା ପୂର୍ବରୁ ୧୯୮୬ ଓ ୨୦୦୭ରେ ଚେନ୍ନାଇରେ ଏହା ଅନୁଷ୍ଠିତ ହୋଇଥିଲା।
ଭୁବନେଶ୍ବର, ସେପ୍ଟେମ୍ବର ୦୮ (ଲୋକାଲ ୱାୟାର): କେନ୍ଦ୍ର ମାନବସମ୍ବଳ ବିକାଶ ମନ୍ତ୍ରାଳୟ କିଟ୍ ଡିମ୍ଡ ବିଶ୍ବବିଦ୍ୟାଳୟକୁ ଇନଷ୍ଟିଚ୍ୟୁଟ୍ ଅଫ୍ ଏମେନେନ୍ସି ମାନ୍ୟତା ପ୍ରଦାନ କରିଥିବା ଶନିବାର ସୂଚନା ଦେଇଛନ୍ତି ବିଶ୍ବବିଦ୍ୟାଳୟର ପ୍ରତିଷ୍ଠାତା ଅଚ୍ୟୁତ ସାମନ୍ତ।
ମାନବସମ୍ବଳ ବିକାଶ ମନ୍ତ୍ରାଳୟଦେଶର ୫ଟି ସରକାରୀ ଓ ୫ଟି ଘରୋଇ ଶିକ୍ଷାନୁଷ୍ଠାନକୁ ଏଭଳି ମାନ୍ୟତା ଦେଇଥିବାବଳେ ପୂର୍ବ ଭାରତର ଏକମାତ୍ର ଶିକ୍ଷାନୁଷ୍ଠାନ ଭାବେ କିଟ୍ ଏହି ତାଲିକାରେ ରହିଛି।
ଏନେଇ ଗତ ୪ ତାରିଖ କିଟକୁ ଲେଟର୍ ଅଫ୍ ଇଣ୍ଟେଣ୍ଟ ପ୍ରଦାନ କରାଯାଇଥିବା କିଟର ପ୍ରତିଷ୍ଠାତା କହିଛନ୍ତି।
ଦେଶର କେତେକ ପ୍ରତିଷ୍ଠିତ ଶିକ୍ଷାନୁଷ୍ଠାନକୁ ବିଶ୍ବସ୍ତରୀୟ ଶିକ୍ଷାକେନ୍ଦ୍ର କରିବା ଲକ୍ଷ୍ୟ ରଖିଛନ୍ତି କେନ୍ଦ୍ର ସରକାର ଓ ସେହି ଅନ୍ତର୍ଗତ କିଟକୁ ଏଭଳି ମାନ୍ୟତା ପ୍ରଦାନ କରାଯାଇଥିବା ସେ ସୂଚନା ଦେଇଛନ୍ତି।
ଏଥିପାଇଁ ପୂର୍ବତନ ନିର୍ବାଚନ କମିଶନର ଏନ୍. ଗୋପାଳସ୍ବାମୀଙ୍କ ଅଧ୍ୟକ୍ଷତାରେ ଏକ ଉଚ୍ଚସ୍ତରୀୟ ବିଶେଷଜ୍ଞ କମିଟି ଗଠନ କରାଯାଇଥିଲା ଓ କମିଟି ବିଭିନ୍ନ ଶିକ୍ଷାନୁଷ୍ଠାନରୁ ଆବେଦନ ଆହ୍ବାନ କରିଥିଲା।
ଆବେଦନକାରୀ ଅନୁଷ୍ଠାନଗୁଡ଼ିକ ଦିଲ୍ଲୀରେ ସେମାନଙ୍କ କାର୍ଯ୍ୟାବଳୀ ସମ୍ପର୍କରେ କମିଟିକୁ ସବିଶେଷ ଅବଗତ କରିଥିଲେ।
ଏହି ଆଧାରରେ କମିଟି କିଟ୍ ସମେତ ୧୦ଟି ଅନୁଷ୍ଠାନକୁ ଇନଷ୍ଟିଚ୍ୟୁଟ୍ ଅଫ୍ ଏମେନେନ୍ସି ମାନ୍ୟତା ପ୍ରଦାନ କରିଛି।
ଭୁବନେଶ୍ୱର, ଅଗଷ୍ଟ ୨୯ (ଲୋକାଲ ୱାୟାର): କ୍ରୀଡ଼ା କ୍ଷେତ୍ରରେ ଅନବଦ୍ୟ ପ୍ରୋତ୍ସାହନ ଯୋଗାଇ ଆସିଥିବାରୁ ଭୁବନେଶ୍ୱରର କିଟ୍ (କଳିଙ୍ଗ ଇନଷ୍ଟିଚ୍ୟୁଟ ଅଫ ଇଣ୍ଡଷ୍ଟ୍ରିଆଲ ଟେକ୍ନୋଲୋଜି)କୁ ବୁଧବାର କ୍ରୀଡ଼ା ଦିବସ ଉପଲକ୍ଷେ ଆୟୋଜିତ ଏକ କାର୍ଯ୍ୟକ୍ରମରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ବିଜୁ ପଟ୍ଟନାୟକ କ୍ରୀଡ଼ା ପୁରସ୍କାରରେ ସମ୍ମାନିତ କରିଛନ୍ତି ।
ଖେଳକୁଦର ଶ୍ରେଷ୍ଠ ପ୍ରୋତ୍ସାହକ ଭାବେ କିଟ୍ ର ମୁଖ୍ୟ ଡ. ଅଚ୍ୟୁତ ସାମନ୍ତଙ୍କୁ ୧ ଲକ୍ଷ ଟଙ୍କାର ଅର୍ଥରାଶି ଏବଂ ମାନପତ୍ର ପ୍ରଦାନ କରି ସମ୍ବର୍ଦ୍ଧିତ କରିଛନ୍ତି ମୁଖ୍ୟମନ୍ତ୍ରୀ ।
ସେହିପରି ସମାଜସେବା ପାଇଁ ୨୦୧୮ ମସିହାର ରାଜ୍ୟ ପୁରସ୍କାର ପୁରୀର ବଦ୍ରି ମିଶ୍ର, ଭଦ୍ରକର ରାଧାକାନ୍ତ ତ୍ରିପାଠୀ, ନୂଆପଡ଼ାର ମହେନ୍ଦ୍ର କୁମାର ଯୋଶୀ, ବଲାଙ୍ଗିରର ରାମ ନାରାୟଣ ଦାଶ, କୋରାପୁଟର କାମାକ୍ଷା ପ୍ରସାଦ ମାଝୀ ଏବଂ କେନ୍ଦୁଝରର ଅବଦୁଲ ରହମାନ ଖାନଙ୍କୁ ମୁଖ୍ୟମନ୍ତ୍ରୀ ମଧ୍ୟ ସମ୍ମାନିତ କରିଛନ୍ତି ।
ସମାଜସେବା ଦିଗରେ ସମର୍ପଣ ଭାବନାକୁ ଲକ୍ଷ୍ୟ କରି ଏମାନଙ୍କୁ ୨୫ ହଜାର ଲେଖାଏଁ ଅର୍ଥରାଶି ଏବଂ ମାନପତ୍ର ଦେଇ ମୁଖ୍ୟମନ୍ତ୍ରୀ ଏହି କାର୍ଯ୍ୟକ୍ରମରେ ସମ୍ବର୍ଦ୍ଧିର୍ତ କରିଛନ୍ତି ।
ଭୁବନେଶ୍ବର, ଜୁଲାଇ ୩୦ (ଲୋକାଲ ୱାୟାର)ଦେଶର ପ୍ରଥମ "ବେଦିକ ମେମୋରି ଲ୍ୟାବ" ଭୁବନେଶ୍ବରସ୍ଥିତ କିଟ ଇଣ୍ଟରନ୍ୟାସନାଲ ସ୍କୁଲରେ ନେପାଳ ପୂର୍ବତନ ପ୍ରଧାନମନ୍ତ୍ରୀ ଲୋକେନ୍ଦ୍ର ବାହାଦୁର ଚାନ୍ଦ ଉଦଘାଟନ କରି ଏହି ଉତ୍ସବରେ ବୈଦିକ ସ୍ମରଣ କୌଶଳ ଛାତ୍ରଛାତ୍ରୀଙ୍କ ବିକାଶରେ ସହାୟକ ହେବ ବୋଲି ସେ କହିଛନ୍ତି ।
ବୈଦିକ ଯୁଗରେ କୌଣସି ଲିଖିତ ବ୍ୟବସ୍ଥା ନଥିଲା ତେଣୁ ଲୋକମାନେ ଶୁଣିଶୁଣି ମନେ ରଖୁଥିଲେ ଯାହାକୁ ପରେ କାବ୍ଯ ଆକାରରେ ଲେଖି ସେହି ପଦ୍ୟକୁ ମନେ ରଖିବାକୁ ଚେଷ୍ଟା କରୁଥିଲେ ବୋଲି ସେ କହିଛନ୍ତି ।
ତେବେ ବୈଦିକ ସ୍ମରଣ କୌଶଳ ବହୁ ପୁରାତନ ଏହା ଚିନ୍ତାମୁକ୍ତ କରିବା ସହ ସାମଗ୍ରିକ ବିକାଶରେ ସାହାଯ୍ୟ କରିବ ବୋଲି ସେ କହିଛନ୍ତି ।
ଏହି ଲ୍ୟାବ ମାଧ୍ୟମରେ ଛାତ୍ରଛାତ୍ରୀଙ୍କୁ ଶ୍ରୀ ବିଦ୍ୟାକଳା, ବୈଦିକ ସ୍ମୃତି, ମାନସିକ ଶକ୍ତି ଓ ପରିକଳ୍ପନା କଳା ଆଦି ପ୍ରଶିକ୍ଷଣ କରାଯିବ ବୋଲି ସେ ମଙ୍ଗଳବାର ଜଣାଇଛନ୍ତି ।
ଉଦଘାଟିତ ମେମୋରିଆଲଟି ଶ୍ରୀ ମାର୍ଗ ଟ୍ରଷ୍ଟର ମୁଖ୍ୟ ଦିବ୍ୟାନନ୍ଦଜୀ ମହାରାଜଙ୍କ ଶିଷ୍ୟ ବିରେନ୍ଦ୍ର ମେହେଟ୍ଟାଙ୍କ ସହଯୋଗରେ ପ୍ରତିଷ୍ଠା ହୋଇଛି, ଶ୍ରୀ ମେହେଟ୍ଟା ଆଡଭାନ୍ସ ଅକ୍ସଫୋର୍ଡ ଡିକ୍ସନାରୀ ମନେ ରଖି ବିଶ୍ବ ରେକର୍ଡ ସୃଷ୍ଟି କରିଛନ୍ତି ।
ଏହି ଉତ୍ସବରେ କିଟ ଓ କିସ ସଭାପତି ଶାଶ୍ବତୀ ବଳ, ବେଦିକ ମେମୋରି ପ୍ରଶିକ୍ଷକ ବିରେନ୍ଦ୍ର ମେହେଟ୍ଟା,କିଟ ଇଣ୍ଟରନ୍ୟାସନାଲର ଚେୟାରପର୍ସନ ମୋନାଲିସା ବଳ ପ୍ରମୁଖ ଉପସ୍ଥିତ ଥିଲେ ।
ଭୁବନେଶ୍ୱର, ଜୁଲାଇ ୧୭ (ଲୋକାଲ ୱାୟାର) ଅନ୍ତର୍ଜାତୀୟ ଓଡ଼ିଆ ମହିଳା ଆଥଲେଟ ଦୂତି ଚାନ୍ଦ ଇଟାଲିରେ ସ୍ୱର୍ଣ୍ଣ ପଦକ ଜିତିବା ପରେ ତାଙ୍କୁ କିଟ୍ ପକ୍ଷରୁ ସମ୍ବର୍ଦ୍ଧନା ଦିଆଯିବା ସହ ତାଙ୍କ ନାମିତ ଏକ ଟ୍ରାକ କରାଯିବ ବୋଲି ଅନୁଷ୍ଠାନର ପ୍ରତିଷ୍ଠାତା ଡ଼ଃ ଅଚ୍ୟୁତ ସାମନ୍ତ କହିଛନ୍ତି ।
ଦୂତିଚାନ୍ଦ ଟ୍ରାକରେ କିଟ୍ ଓ କିସର ଅନ୍ୟ ଛାତ୍ରଛାତ୍ରୀଙ୍କୁ ପ୍ରଶିକ୍ଷଣ ଦିଆଯିବ ସହ ତାଙ୍କୁ ଆଗକୁ ବଢ଼ିବା ପାଇଁ ଦୂତିଙ୍କ ଠାରୁ ପ୍ରୋତ୍ସାହନ ମିଳିବ ବୋଲି ସେ ମତବ୍ୟକ୍ତ କରିଛନ୍ତି ।
ମଙ୍ଗଳବାର କିଟ ପରିସରରେ ଆୟୋଜିତ ସମ୍ବର୍ଦ୍ଧନା ଉତ୍ସବରେ ଶ୍ରୀ ସାମନ୍ତ ଏହି ଘୋଷଣା କରିବା ସହ ଦେଶର ପ୍ରଥମ ମହିଳା ଧାବିକା ଭାବେ ଦୂତି ଏହି ସ୍ୱର୍ଣ୍ଣ ପଦକର ଅଧିକାରିଣୀ ହୋଇଥିବାରୁ ସେ ତାଙ୍କର ପ୍ରଶଂସା କରିଛନ୍ତି ।
ସମ୍ମାନିତ ହେବାପରେ ଦୂତୀ ନିଜ ଅଭିଭାଷଣରେ ଶ୍ରୀ ସାମନ୍ତଙ୍କୁ ଧନ୍ୟବାଦ ଅର୍ପଣ କରିବା ସହ କିଟ୍ ଅନୁଷ୍ଠାନରେ ଅଂଶ ହୋଇପାରିଥିବାରୁ ସେ ଗର୍ବିତ ବୋଲି କହିଛନ୍ତି ।
ସେ ତାଙ୍କ ସଫଳତାର ଶ୍ରେୟ କିଟ୍ ଓ ତାର କର୍ମକର୍ତ୍ତାଙ୍କୁ ଜଣାଇବା ସହ ଭବିଷ୍ୟତରେ ମଧ୍ୟ ଏହିପରି ଅଦମ୍ୟ ପ୍ରୟାସ ଜାରି ରଖି ଅନେକ ଗୌରବ ଅର୍ଜନ କରିବେ ବୋଲି କହିଛନ୍ତି ।
ଉଲ୍ଲେଖଯୋଗ୍ୟ, ଜୁଲାଇ ୧୦ ତାରିଖରେ ଦୂତି ନାପୋଲିସ୍ଥିତ ତ୍ରିଂଶତମ ସମର ୟୁନିଭର୍ସାଇଡ଼ ୨୦୧୯ରେ ଅଂଶ ଗ୍ରହଣ କରି ୧୦୦ ମିଟର ଦୌଡ଼ରେ ସ୍ୱର୍ଣ୍ଣ ପଦକ ହାସଲ କରି ସମଗ୍ର ଦେଶ ତଥା ରାଜ୍ୟ ପାଇଁ ଏକ ଗୌରବ ଅର୍ଜନ କରିଛନ୍ତି ।
ଭୁୁବନେଶ୍ୱର, ଜୁନ୍ ୧୦(ଲୋକାଲ ୱାୟାର): ଅବହେଳିତ ଲୋକଙ୍କ ଜୀବନରେ ଉନ୍ନତି ଆଣିବା ଉଦ୍ଦେଶ୍ୟରେ କିଟରେ କିଛି ଛାତ୍ର ଆରମ୍ଭ କରିଛନ୍ତି ENACTUS KISS- KIIT ।
୨୦୧୬ରେ ENACTUS ଅଧିନରେ ଆରମ୍ଭ ହୋଇଥିଲା ପ୍ରୋଜେକ୍ଟ ସିଦ୍ଧି । ଏହି ପ୍ରୋଜେକ୍ଟ ମାଧ୍ୟମରେ ଭୁବନେଶ୍ୱର ଆଖପାଖରେ ରହୁଥିବା ଅବହେଳିତ ଗୋଷ୍ଠୀଙ୍କ ଜୀବନରେ ଉନ୍ନତି ପାଇଁ ସେମାନଙ୍କୁ ପେପର ବ୍ୟାଗ ତିଆରି ପ୍ରଶିକ୍ଷଣ ଦିଆ ଯାଇଥିଲା । ଏସବୁ ବ୍ୟାଗ ପ୍ଲାଷ୍ଟିକ ବ୍ୟାଗର ସ୍ଥାନ ନେବା ସହ ପରିବେଶ ସଫା ରଖିବାରେ ସାହାଯ୍ୟ କରୁଛି ।
ପିଲାମାନେ ପ୍ରାରମ୍ଭିକ ଭାବେ ତୃତୀୟ ଲିଙ୍ଗୀଙ୍କୁ ସେମାନଙ୍କ ସହ କାମ କରିବାକୁ ଆମନ୍ତ୍ରିତ କରିଥିଲେ । ସେମାନେ ଖବରକାଗଜ ବ୍ୟାଗ ତିଆରି ଶିଖିଥିଲେ ଓ ଏହାପରେ ସେମାନଙ୍କୁ କିଛି ଅର୍ଡର ମିଳିଥିଲା ।
ଏହାପରେ ENACTUS ସ୍ୱେଚ୍ଛାସେବୀ ସଂଗଠନ 'ଆଇନା' ସହାୟତାରେ ଭିନ୍ନକ୍ଷମ ମହିଳାମାନଙ୍କୁ ଆତ୍ମନିର୍ଭରଶୀଳ କରିବା ପାଇଁ ୫ ହଜାର ଗିଫ୍ଟ ବ୍ୟାଗ ତିଆରି ପାଇଁ ଅର୍ଡର ମିଳିଥିଲା ।
'ଡିଲାଇଟ ବେକରିଜ' ପାଇଁ ସେମାନେ ୧୪ ହଜାର ପେପର ବ୍ୟାଗ ତିଆରି କରିଥିଲେ । ସେହି ସମୟରେ 'ବିଗିଜ ବର୍ଗର ଏଣ୍ଡ ମୋର'ର ପ୍ରତିଷ୍ଠାତାଙ୍କ ସହ କଷ୍ଟମାଇଜଡ ପ୍ରିଣ୍ଟ ସହ ୨୦ ହଜାର ପେପର ବ୍ୟାଗ ଯୋଗାଇବାକୁ ପିଲାମାନେ ଚୁକ୍ତି ସ୍ୱାକ୍ଷର କରିଥିଲେ ।
ଚୁକ୍ତି ଅନୁଯାୟୀ 'ନିୟତି' ପ୍ରତିଷ୍ଠାନ ୧୨ ଶହ ସ୍ୱୟଂ ସହାୟକ ଗୋଷ୍ଠୀ ସହାୟତା ତଥା ENACTUS ସହବନ୍ଧନରେ ଦୈନିକ ୧୫ ଶହ ପେପର ବ୍ୟାଗ ପ୍ରସ୍ତୁତ କରୁଥିବା ବେଳେ ଅନ୍ୟ ଏକ ସଂସ୍ଥା ଉଦ୍ୟୋଗ ଫାଉଣ୍ଡେସନ ଦିନକୁ ୫ ଶହ ପେପର ବ୍ୟାଗ ପ୍ରସ୍ତୁତ କରୁଛି । ଏହି ଦୁଇଟି ସଂସ୍ଥା ବିଗିଜ ତରଫରୁ ମିଳିଥିବା ଅର୍ଡର ଅନୁଯାୟୀ କାମ କରୁଛନ୍ତି ।
ଲୋକଙ୍କୁ ପ୍ଲାଷ୍ଟିକ ବ୍ୟାଗ ବଦଳରେ ପେପର ବ୍ୟାଗ ବ୍ୟବହାର କରିବାକୁ ପ୍ରବର୍ତ୍ତାଇ ଋଘଇଉଞଟଝ ଏହି ଅର୍ଡର ହାସଲ କରିଛି । କମ୍ ପାଣିରେ ଗ୍ରାହକଙ୍କ ଘରେ ପହଞ୍ଚି କାର ୱାଶ୍ କରିବାର ନିଆରା ଉଦ୍ୟମ ଭାବେ କିଟ୍- କିସ୍ ଦ୍ୱାରା ଆରମ୍ଭ ହୋଇଛି ଆଉ ଏକ ପ୍ରୋଜେକ୍ଟ ENWIPE । ENACTUS ଯାନବାହନ ସଫା କରିବା ପାଇଁ ସ୍ୱତନ୍ତ୍ର ପରିବେଶ ଅନୁକୂଳ ସଲ୍ୟୁସନକୁ ପ୍ରୋତ୍ସାହନ ଯୋଗାଉଛି ୫୦୦ ମିଲି ପାଣିରେ ୫ ମିଲି ସଲ୍ୟୁସନ ମିଶାଇ କାର ସଫା କରା ଯାଇପାରିବ ।
ଆମେ କାର୍ ଇଣ୍ଟେରିଅର ସଫା କରିବା ପାଇଁ ଭ୍ୟାକୁମ କ୍ଲିନର ବ୍ୟବହାର କରୁଛୁ, ଫଳରେ ସଂପୂର୍ଣ୍ଣ କାର ଧୂଳିମୁକ୍ତ ହୋଇପାରୁଛି । କାରର ବାହାର ପଟ ଚମକାଇବା ପାଇଁ ଉନ୍ନତ ମାନର ୱାକ୍ସ ବ୍ୟବହାର କରୁଛୁ । ଫଳରେ କାରରେ ସ୍କ୍ରାଚ୍ କମ୍ ହେଉଛି ବୋଲି କହିଛନ୍ତି ENACTUS KISS- KIITର ସଦସ୍ୟ ଆଶିଷ ପଣ୍ଡା ।
କମ୍ ପାଣିରେ କାର ସଫା କରିବା ଓ ସମାଜର ଅବହେଳିତ ଏବଂ ଭିନ୍ନକ୍ଷମ (ମୂକ ଓ ବଧିର) ବ୍ୟକ୍ତିଙ୍କ ପାଇଁ ନିଯୁକ୍ତି ସୁଯୋଗ ସୃଷ୍ଟି କରିବା ସହ ସେମାନଙ୍କୁ ରୋଜଗାରର ସୁଯୋଗ ପ୍ରଦାନ କରି ସମାଜର ଅଂଶୀଦାର ଭାବେ ଜୀଇଁବାକୁ ସୁଯୋଗ ଦେବା ପ୍ରୋଜେକ୍ଟ ଋଘଡଓଚଋର ମୂଳ ଲକ୍ଷ୍ୟ ।
ସାଧାରଣ କାର ୱାଶ ଅପେକ୍ଷା ଆମ କାର ୱାଶରେ ଖୁବ୍ କମ୍ ପାଣି ବ୍ୟବହାର ହୋଇଥାଏ । ଏହା ମିଳିତ ଜାତିସଂଘର ନିରନ୍ତର ବିକାଶ ଲକ୍ଷ୍ୟ-୬- କ୍ଲିନ ୱାଟର ଏଣ୍ଡ ସାନିଟେସନକୁ ପୂରଣ କରୁଛି ବୋଲି ଆଶିଷ କହିଛନ୍ତି ।
କିଟ୍-କିସର ପ୍ରତିଷ୍ଠାତା ଡଃ ଅଚ୍ୟୁତ ସାମନ୍ତ ବିଭିନ୍ନ ଉଦ୍ୟମକୁ ପ୍ରୋତ୍ସାହିତ କରୁଥିବାରୁ ENACTUS KISS- KIIT ତରଫରୁ ତାଙ୍କୁ ଧନ୍ୟବାଦ ଦିଆଯାଇଛି । ଏହାସହିତ ଡଃ କୈଶ କ୍ୟୁ ଖାନ୍, ପ୍ରାଥମିକ ଫ୍ୟାକଲ୍ଟି ଆଡଭାଇଜର ENACTUS KISS- KIIT ଓ ଡଃ ଶ୍ୟାମସୁନ୍ଦର ବେହୁରାଙ୍କୁ ସମର୍ଥନ ଓ ଦିଗଦର୍ଶନ ପାଇଁ ଧନ୍ୟବାଦ ପ୍ରଦାନ କରାଯାଇଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
